LJ praat oor die Olimpiese Spele | Maroela Media
Volgens belanghebbendes sal die Olimpiese Spele wel vanjaar in Tokio plaasvind. Maar in die onsekerheid van Covid-19-era waai beplanning en bepalings maklik by 'n leë stadion se losievenster uit.
LJ van Zyl glo ook dat daar 'n sterk moontlikheid is dat die Spele sal voortgaan.
"Ek dink dit sal wel vanjaar voortgaan. Die finansiële implikasies is te groot indien dit gekanselleer sou word. Maar daar sal baie streng maatreëls toegepas word," het Van Zyl vandeesweek aan Maroela Media gesê.
LJ van Zyl (middel). Foto: ANA
Die Olimpiese Spele is sinoniem met passievolle ondersteuners en 'n volgepakte stadion. Van die voorste sportmanne en -vroue ter wêreld sê juis dat dit die skare se aanmoediging was wat hulle tot Spele-glorie aangespoor het.
Deesdae begin atlete en toeskouers by leë stadions aan te pas: Alles in 'n poging om te keer dat die virus versprei.
Maar probeer jou net 'n doodse stilte vóór die 100 m-wegspring indink. Onwerklik, nie waar nie?
"Ek sal egter 'n leë stadion bo geen stadion verkies. Organiseerders sal waarskynlik 'n virtuele skare op die been bring om atlete aan te moedig."
Volgens Van Zyl moet dit bitter moeilik vir 'n atleet wees om vir die Spele voor te berei – veral met die moontlikheid dat dit gekanselleer kan word in sy agterkop.
Hy het egter verlede jaar gesê dat hy positief is oor die toekoms van Suid-Afrikaans atletiek.
"In die laaste paar jaar het die kwaliteit van deelname aansienlik in Suid-Afrikaanse atletiek verbeter. Hier is nou 'n 400 m-veld waar 'n klompie ouens vinniger as 50 sekondes kan hardloop en 'n mens is ook vooraf onseker wie die item gaan wen. Dan word die Pilditch-stadion opgradeer – dit is 'n lekker vinnige baan waar Michael Johnson destyds die 300 m-wêreldrekord aan flarde gehardloop het," het hy destyds gesê.
Daar is 'n baie klein tot geen kans dat die Spele sal voortgaan nie. Dit sal dwaas wees om daarmee voort te gaan… Sorry Japan!
Konsentreer op fiksheid . Vergeet wat gaan of nie gaan gebeur nie.
Gaan hy dit maak vir die SA Olimpiese Span? Weet hy van raskwotas in sport? As jy wit is in dié anti-wit SA, oppas maar vir "hoë verwagtinge". Dié land se 2 stelle reëls, met die 2de stel wat meer drakonies is vir wit mense, bring wit mit hoë verwagtinge vinnig plat aarde toe.